Wie immer wenns am Gmietliggschte isch, muess me wieder wyters. Mit em Bus sind mr zrugg zem Aescheplatz gfahre und vo dert zem Seibi gässlet. Ab em Seibi sind mr mit de Knorzi dFreie aabe gloffe. Nach zwai Hält sind mr denne ohne dKnorzi wyter gässlet, zerscht im Grossbasel und denne iber die mittleri Brugg ins Glaibasel mit Ziel Volggshuus,  wo die alti Garde sicherlich no lang sitze blybe isch. Laider hann ich dr Schluss nitt kenne mitmache, do mini baide Gnepf bi de Knorzi haim händ miesse.